กสิกรเปิดแบงก์ ท้องถิ่นในลาว ให้กู้1.2พันล้าน
กสิกรไทยเปิดให้บริการธนาคารท้องถิ่นในลาว ตั้งเป้าปล่อยกู้ปีแรก 250 ตื้อกีบ ราว 1,200 ล้านบาท
29 ต.ค. 2565

กสิกรไทยเปิดให้บริการธนาคารท้องถิ่นในลาว ตั้งเป้าปล่อยกู้ปีแรก 250 ตื้อกีบ ราว 1,200 ล้านบาท
นายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า ธนาคารได้รับใบอนุญาตให้การเป็นธนาคารท้องถิ่นอย่างเต็มรูปแบบในลาว ถือเป็นธนาคารไทยแห่งแรกที่ได้ใบอนุญาตนี้ โดยจะให้บริการทั้งฝาก ถอน โอนเงินในประเทศและต่างประเทศ ให้สินเชื่อ ให้บริการเพื่อธุรกิจนำเข้าและส่งออก เป็นเงินสกุลลาวกีบ ไทยบาท และเหรียญสหรัฐ 
นอกจากนี้ จะให้บริการแก่กลุ่มลูกค้าธุรกิจนักลงทุนไทยที่ไปลงทุนในลาวและลูกค้าบุคคล เน้นลูกค้าลาวที่มีรายได้และสินทรัพย์สูง ด้วยบริการ THE WISDOM  นอกจากนี้ยังมีบริการให้คำปรึกษา ด้านการค้าการลงทุนการให้บริการด้านข้อมูลเศรษฐกิจ อุตสาหกรรม กฎระเบียบการลงทุนในลาวอีกด้วย
ธนาคารตั้งเป้าหมายทางธุรกิจในปี 2558 เป็นสินเชื่อประมาณ 250 ตื้อกีบ (1,000 ล้านบาท) เงินฝาก 75 ตื้อกีบ (300 ล้านบาท) พร้อมวางแผนจะขยายสาขาในลาวในปี 2559 อีก 1 สาขา
“ธนาคารมองว่าลาวเป็นประเทศที่มีศักยภาพและแนวโน้มการเจริญเติบโตทางเศรษฐกิจสูง  โดยในปี 2556 มีการเติบโตของจีดีพีถึง 8.1% เท่ากับ 11,141 ล้านเหรียญสหรัฐ สูงที่สุดในกลุ่มประเทศอาเซียน” นายปรีดี กล่าว